Diari Oficial de la Generalitat Valenciana


Sumari del DOGV 9438, del 29-09-2022 (2022/8779)

Extracte de la Resolució de 21 de setembre de 2022, del Vicerectorat d'Innovació i Transferència la Universitat de València, per la qual es convoquen els premis de l'Aula d'Emprenedoria «Health, Food & Science», dirigits a estudiants de grau, màster i doctorat oficials de la Universitat de València del curs 2022-2023, amb el mecenatge de Santander Universidades, i se n'aproven les bases reguladores.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9438

Data del DOGV
:   29-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8779


Data del document
:   21-09-2022

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 21 de setembre de 2022, del Vicerectorat d'Innovació i Transferència la Universitat de València, per la qual es convoquen els premis de l'Aula d'Emprenedoria «Health, Food & Science», dirigits a estudiants de grau, màster i doctorat oficials de la Universitat de València del curs 2022-2023, amb el mecenatge de Santander Universidades, i se n'aproven les bases reguladores. [2022/8779]  
  
BDNS (identif.): 650417.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions (https://www.infosubvenciones.es/bdnstrans/GE/es/convocatoria/650417)  
  
Primer. Beneficiaris  
Es pot presentar a aquesta convocatòria l'estudiantat de grau, màster i doctorat oficials de la Universitat de València matriculat en el curs acadèmic 2022-2023.  
  
Segon. Objecte  
Convocar trenta ajudes per a participar en el programa formatiu i optar als premis de la primera edició de l'Aula d'Emprenedoria «Health, Food & Science», de la Universitat de València, en el marc del Campus UVemprén Santander Universidades.  
Les persones participants treballaran en equip per a la generació de solucions o escenaris d'oportunitats a fi de generar una idea de negoci en tots els àmbits de l'alimentació, la nutrició, la salut i en sectors afins, i donar suport a projectes emprenedors amb triple impacte (econòmic, social i ambiental) orientats a una alimentació saludable, segura i més sostenible.  
  
Tercer. Bases reguladores  
La convocatòria està publicada en el següent URL:  
https://links.uv.es/uvempren/hfs\_val  
  
Quarta. Quantia  
Les persones participants optaran als següents premis:  
- Fins a cinc invitacions per a les cinc millors idees de negoci per a accedir als serveis del programa UVemprén StartUP d'incubació de startups.  
- Tres premis econòmics de 3.000 euros, 2.000 euros i 1.000 euros, respectivament, per als tres millors projectes emprenedors del concurs.  
L'import global dels premis serà de 6.000 euros amb càrrec al capítol IV de la classificació econòmica de la despesa, orgànica 5584867756 i específica 45703374 del pressupost per a l'exercici 2022 de la Universitat de València.  
  
Cinqué. Termini de presentació de sol·licituds  
El termini de presentació de sol·licituds comença l'endemà de la publicació d'aquesta convocatòria en el Diari Oficial de la Generalitat Valenciana i acaba el 6 d'octubre de 2022.  
  
València, 21 de setembre de 2022.- La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.